Võidutöö autor Jarek Jõepera kirjeldus, konkursile esitatud ja Aasta Loodusfotograafi tiitli toonud pildi saamislugu: „Ainuke suurveest puutumata jäänud koht Tõramaa puisniidul oli vaatetorni jalamil. Varahommikul telgist väljudes oli õhtune peegelsile veeväli mattunud paksu piimjasse uttu. Sõber Helgoriga kanuus mööda veevälja sõites ilmusid ja kadusid puud ning vee alt paistvate heinapallide mütsid. Ja vaikus, kus kuuled ükshaaval kõiki veetilku kukkumas veest võetud mõlalt ning kolm korda enne mõtled, kui uuesti hoogu tõmbad! Nautinud paar tundi seda lumma, leidsime koha, kus sai maha minna ning statiiv mulksudes vett täis lasta. Udu oli hakanud liikuma, puud olid korraks udupehmed, et järgmisel hetkel muutuda jälle klaariks“, kirjutab Looduskalender.
#000003
Looduse Aasta Foto konkurss toimus sel aastal juba 17. korda. Fotovõistlusel osales 852 autorit rohkem kui 6200 tööga, lisaks 90 liikuvat pilti ehk loodusvideot 50 autorilt. Videod ehk liikuvad looduspildid osalesid eraldi kategooriana konkursil esimest korda.
#000005
„Sel aastal oli erakordne see, et nii täiskasvanute, noorte kui laste vanuserühmades jagati välja topeltvõidud: kaks Tantsivat Hunti sai täiskasvanute kategoorias Jarek Jõepera, noorte kategoorias Karl Jakob Toplaan ja laste kategoorias Leana Jete Korb,“ tõi võistluse korraldaja Jaan Riis välja selle aasta ootamatuse.
#000007
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000016